15.11.2022

**Comunicat de presă**

**referitor la Acţiunea de control în domeniul sănătăţii şi securităţii în muncă la angajatorii care îşi desfăşoară activitatea în domeniul Comerţului cu ridicata, cu excepţia comerţului cu autovehicule şi motociclete - CAEN 46, conform Programului Cadru de Acțiuni al Inspecției Muncii pentru anul 2022**

În cursul anului 2022instituţia noastră a derulat la Acţiunea de control în domeniul sănătăţii şi securităţii în muncă la angajatorii care îşi desfăşoară activitatea în domeniul Comerţului cu ridicata, cu excepţia comerţului cu autovehicule şi motociclete - CAEN, acțiunea nr. 12 din Programul Cadrul al Inspecţiei Muncii pe acest an.

*Obiectivele acțiunii au fost:*

* Diminuarea consecinţelor sociale şi economice negative care derivă din nerespectarea prevederilor legale, de către angajatorii din domeniul Comerţului cu ridicata, cu excepţia comerţului cu autovehicule şi motociclete - CAEN 46;
* Eliminarea neconformităților constatate în domeniul securităţii si sănătăţii în muncă în activităţile specifice din societăţile comerciale care au ca obiect de activitate comerţul cu ridicata, cu excepţia comerţului cu autovehicule şi motociclete;
* Creşterea gradului de conştientizare a angajatorilor şi a lucrătorilor în ceea ce priveşte necesitatea respectării prevederilor legale referitoare la sănătatea şi securitatea în muncă în societăţile comerciale care au ca obiect de activitate comerţul cu ridicata, cu excepţia comerţului cu autovehicule şi motociclete.

*La nivelul județului Galați* au fost selectați *14 angajatori* care au fost implicați în desfășurarea acțiunii.

În data de 15.03.2022 cei 14 angajatori au fost informați cu privire la etapele de derulare a acțiunii fiindu-le prezentate cu această ocazie obiectivele şi motivele derulării acţiunii, statistica accidentelor în acest domeniu de activitate, la nivel național pe perioada 2017-2020 şi principalele cauze de accidentare a lucrătorilor.

*În perioada 15.03.2022 – 29.07.2022 au fost efectuate controale* la cei 14 angajatori selectați, având la bază un check-list. În urma controalelor la 10 angajatori s-au constatat 18 neconformități, pentru care au fost dispuse măsuri de intrare în legalitate și au fost aplicate sancțiuni contravenționale.

Cele mai frecvente *deficiențe constatate* au fost:

1. Nu s-a asigurat efectuarea examenului medical la unii lucrători;

2. Nu s-a organizat serviciu intern de prevenire si protecţie;

3. Căile de acces şi de circulaţie erau blocate cu produse;

4. Instruire insuficientă şi necorespunzătoare efectuată lucrătorilor;

5. La elaborarea instrucţiunilor proprii nu s-a ţinut cont de particularităţile activităţilor desfăşurate:

6. Nu s-au efectuat verificări la instalaţia de împământare.

*Începând cu data de 03.10.2022* *inspectorii de muncă din cadrul instituției noastre au efectuat verificarea măsurilor dispuse în etapa de control*. Toți cei 10 angajatori la care s-au constatat neconformități au realizat măsurile dispuse.

Bogdan - Marius TRANDAFIR

Inspector Şef

Carmen Păunica Corodeanu

Inspector,

Compartiment Comunicare şi Relaţii cu Publicul